b'\n_START_ARTICLE_\nGurnija\n_START_SECTION_\nIstorija\n_START_PARAGRAPH_\n\xc5\xa0is miestas buvo atkastas 1901\xe2\x88\x921904\xc2\xa0m. amerikie\xc4\x8di\xc5\xb3 archeolog\xc4\x97s Harjetos Boid Houz (Harriet Boyd Hawes), ir yra geriausiai i\xc5\xa1lik\xc4\x99s Mino civilizacijos miestas. Tai viena seniausi\xc5\xb3 Kretos gyvenvie\xc4\x8di\xc5\xb3, joje gyventa jau 3000\xc2\xa0m. pr. m. e., ta\xc4\x8diau lik\xc4\x99 pastatai priklauso v\xc4\x97lyvesniam, Antrajam r\xc5\xabm\xc5\xb3 laikme\xc4\x8diui. Gurnij\xc4\x85, kaip ir kitus minojinius miestus, apie 1450\xc2\xa0m. pr. m. e. sunaikino \xc5\xbeem\xc4\x97s dreb\xc4\x97jimas ir gaisras.'